CELEX: 62010CN0192
Language: da
Date: 2010-04-19 00:00:00
Title: Sag C-192/10: Sag anlagt den 19. april 2010 — Europa-Kommissionen mod Kongeriget Spanien

17.7.2010   
            
            
               DA
            
            
               Den Europæiske Unions Tidende
            
            
               C 195/3
            
         Sag anlagt den 19. april 2010 — Europa-Kommissionen mod Kongeriget Spanien
   (Sag C-192/10)
   2010/C 195/05
   Processprog: spansk
   
      Parter
   
   
      Sagsøger: Europa-Kommissionen (ved S. Pardo Quintillán og A. Marghelis, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 13 og 14 i Rådets direktiv 1999/31/EF (1) af 26. april 1999 om deponering af affald, idet det ikke har truffet de nødvendige foranstaltninger til at sikre opfyldelsen af forpligtelserne vedrørende nedlukning, vedligeholdelse og efterfølgende kontrol af deponeringsanlægget Cova da Loba, O Grove (Pontevedra, Galicien).
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               Direktiv 1999/31/EF har som grundlæggende formål at forebygge eller i videst muligt omfang begrænse miljøbelastningen fra deponering af affald, herunder navnlig forureningen af overfladevand, grundvand, jord og luft, samt eventuelle heraf følgende risici for menneskers sundhed under hele deponeringsanlæggets levetid.
            
         
               2)
            
            
               Ifølge de oplysninger, som de spanske myndigheder selv har fremlagt, blev deponeringsanlægget Cova da Loba godkendt i 2000. Der er således tale om et bestående anlæg som omhandlet i artikel 14 i direktiv 1999/13/EF.
            
         
               3)
            
            
               Deponeringsanlægget Cova da Loba blev forladt, uden at nedlukningsproceduren blev gennemført, og uden at myndighederne sikrede sig, at det blev vedligeholdt, og at der blev gennemført en efterfølgende kontrol som omhandlet i direktivets artikel 13.
            
         
               4)
            
            
               Det følger således af de af de spanske myndigheder fremlagte oplysninger, at nedlukningsproceduren vedrørende deponeringsanlægget Cova da Loba endnu ikke er blevet fuldført. Situationen for dette anlæg er følgelig, henset til ovenstående betragtninger, i strid med artikel 13 og 14 i direktiv 1999/31/EF.
            
         
      (1)  EFT L 182, s. 1.